# Emlékeztető

**ELTE TTK HÖK EB ülés**

**Az ülés ideje és helye:** 2014. szeptember 26., Déli Hallgatói Iroda 07:45

**Jelen vannak:** Horváth Tamás (az Ellenőrző Bizottság elnöke); Rádl Attila (az Ellenőrző Bizottság tagja); Varga Éva (az Ellenőrző Bizottság tagja)

**2014. szeptember 26., 07:45** – Horváth Tamás, az Ellenőrző Bizottság elnöke megnyitotta az ülést

**2014. szeptember 26., 07:46–** Horváth Tamás Varga Évát jelölte az ülés jegyzőkönyvének vezetésére. Varga Éva elfogadta a jelölést.

*1/2014 (IX.26.) számú ellenőrző bizottsági határozat:Az Ellenőrző Bizottság 3 igennel, egyhangúlag Varga Évát választotta az ülés jegyzőkönyvvezetőjének.*

**2014. szeptember 26., 07:47** – Horváth Tamás által javasolt, az ülés meghívójában kiküldött napirend a következő:

1. Bejelentések
2. A tudománykommunikáció a természettudományban mesterszak hallgatóinak szakterületi besorolása
3. Egyebek

## Egyéb napirendi pont, és sorrendmódosító javaslat nem érkezett.

A Bizottság tagjai határozatot hoztak a napirendi pontokkal kapcsolatban:

*2/2014 (IX.26.) számú ellenőrző bizottsági határozat:Az Ellenőrző Bizottság 3 igennel, egyhangúlag elfogadta az előzetesen kiküldött napirendi pontokat.*

## 1. Bejelentések (2014. szeptember 26., 07:50)

1. Horváth Tamás elmondta, hogy technikai okok miatt a Déli Hallgatói Irodában van az ülés, az előzetesen meghirdetett Északi Hallgatói iroda helyett.
2. Horváth Tamás bejelentette, hogy nem kíván újraindulni az EB tisztségért, így utódját keresi.
3. Másnak nem volt bejeleni valója.
4. Horváth Tamás 07:54-kor lezárta az első napirendi pontot.

## 2. A tudománykommunikáció a természettudományban mesterszak hallgatóinak szakterületi besorolása (2014. szeptember 26., 07:55)

ELTE TTK HÖK Alapszabály, II./5. § (4):

„(3) A tudománykommunikáció a természettudományban mesterszak hallgatói beiratkozásukkor írásban nyilatkoznak arról, hogy melyik szakterület tagjai kívánnak lenni. Minden regisztrációs időszakban új nyilatkozatot tehetnek. *Amennyiben a hallgató nem él nyilatkozattételi jogával a beiratkozáskor, úgy az Ellenőrző Bizottság a soron következő választások kiírása előtt sorsolással dönt a hallgató szakterületi besorolásáról, amelyet a hallgató regisztrációs időszakban tett nyilatkozattal felülírhat. A sorsolás az Ellenőrző Bizottság minden tagjának jelenlétében történik.* A sorsolás során hatoldalú szabályos dobókockával kell dobni. A dobás elvégzőjét és az érvényes dobás során a dobókocka által érinthető felületet az Ellenőrző Bizottság határozza meg. A sorsolás előtt az Ellenőrző Bizottság bijektív leképezést alkalmaz a hat szakterület és a dobókocka oldalai között. A besorolandó hallgatókat egyesével abba a szakterületbe kell besorolni, amelyik az esetükben dobott oldalhoz az előbbi módon hozzárendelésre került.”

Horváth Tamás elmondta, hogy a Tanulmányi Osztálytól időben megkaptuk az adatokat, így a leghamarabbi időpontban megtörténhet a sorsolás.

Horváth Balázs a regisztrációs héten jelezte, hogy fizika szakterülethez szeretne tartozni, így őt nem sorolta be szakterülethez ki a Bizottság.

A regisztrációkor tehető nyilatkozat még nem került kidolgozásra, ezért a Bizottság javasolja mielőbbi kidolgozását.

Az Alapszabály vonatkozó rendelkezése alapján az Ellenőrző Bizottság a következőkről döntött:

* A dobások elvégzője Rádl Attila, az Ellenőrző Bizottság tagja;
* az érvényes dobás során a dobókocka által érinthető felület egy szabályos A4-es méretű, minden oldalán peremmel ellátott kartonpapír doboz;
* a sorsolás során alkalmazott, dobókocka-oldalak és szakterületek közti bijektív leképezés a következő:

*A* := {1, 2, 3, 4, 5, 6}

*B* := {biológia, fizika, földrajz- és földtudomány, kémia, környezettudomány, matematika}

*f*: *A* → *B*

*f*(1) := biológia;

*f*(2) := fizika;

*f*(3) := földrajz- és földtudomány;

*f*(4) := kémia;

*f*(5) := környezettudomány;

*f*(6) := matematika.

Az Ellenőrző Bizottság három igennel egyhangúlag határozatot hozott:

*3/2014 (IX.26.) számú ellenőrző bizottsági határozat: Az Ellenőrző Bizottság a tudománykommunikáció a természettudományban mesterszak hallgatóinak szakterületi besorolásával kapcsolatban a sorsolást végző személyét, az érvényes dobás során a dobókocka által érinthető felületet és a sorsolás során alkalmazott, dobókocka-oldalak és szakterületek közti bijektív leképzést elfogadta.*

Az elvégzett dobások alapján a következő eredmények születtek (hallgató neve – *x* ∈ *A*, *f* (*x*) ∈ *B*):

* Molnár Dávid-1, Biológia
* Petschner Anna-1, Biológia
* Vígh Zoltán Zsolt-3, Földrajz- és Földtudomány
* Liptovszky Mátyás dr.-6, Matematika
* Kollár Dávid-5, Környezettudomány
* Tóth Zsolt-4, Kémia
* Tegzes Mária-4, Kémia
* Németh Adrienn Noémi-1, Biológia
* Utassy Luca-6, Matek
* Tokai Réka Beáta-5, Környezettudomány
* Bőhm Sára Vanda-4, Kémia
* Utasi Mátyás-3, Földrajz- és Földtudomány
* Guba Péter-4, Kémia
* Szabon Eszter-4, Kémia
* Tóth Marcell Márton-3, Földrajz- és Földtudomány
* Kucska Krisztián-5, Környezettudomány
* Samu Krisztina-6, Matematika
* Simo Szabolcs Artur-1, Biológia
* Weyde Szandra Viktória-3, Földraj- és Földtudomány
* Merkl Boglárka-5, Környezettudomány
* Hauptricht Tamás István-5, Köryezettudomány
* Luczay Emese -2, Fizika

A Bizottság az előző évben történtekhez hasonlóan az osztatlan informatikus-tanári képzésben részt vevő hallgatók szakterületi besorolásának kisorsolása mellett döntött. A sorsolás a tudománykommunikáció a természettudományban mesterszak hallgatóinak sorsolásával megegyező feltételek közt zajlott, de a dobásokat Horváth Tamás, az Ellenőrző Bizottság elnöke végezte.

**2014. szeptember 26., 08:01** – A bizottság a sorsolás feltételeit elfogadta.

*4/2014 (IX.26.) számú ellenőrző bizottsági határozat: Az Ellenőrző Bizottság az osztatlan informatikus-tanári képzés hallgatóinak szakterületi besorolásával kapcsolatban a sorsolást végző személyét, az érvényes dobás során a dobókocka által érinthető felületet és a sorsolás során alkalmazott, dobókocka-oldalak és szakterületek közti bijektív leképzést elfogadta.*

Az elvégzett dobások alapján a következő eredmények születtek (hallgató neve – *x* ∈ *A*, *f* (*x*) ∈ *B*):

* Kovács Csongor-2, Fizika
* Mischinger Péter-3, Földrajz- és Földtudomány
* Jakab Gergely László-1, Biológia
* Kotán Barbara-1, Biológia
* Béldi Anna-5, Környezettudomány
* Vásárhelyi Nóra-6, Matematika
* Kiss Krisztián Tamás-1, Biológia

Horváth Tamás 8:02-kor lezárta a második napirendi pontot.

## 3. Egyebek (2014. szeptember 26., 08:03)

Horváth Tamás elmondta, hogy a mai napon Választási Bizottsági ülés lesz, így az EB nagy valószínűséggel jelen lesz.

Rádl Attila beszámolt a nyári EHÖK vezetőképző szabályzat szekcióban történtekről.

**2014.szeptember 26., 08:008** – Horváth Tamás lezárta az ülést.

Horváth Tamás  
*ELTE TTK HÖK EB elnök*